Príloha č.5 súťažných podkladov

|  |
| --- |
| **Podmienky účasti** |

 Príloha č.5 súťažných podkladov

Podmienky účasti

**1. Osobné postavenie podľa § 32 ods. 1 zákona**

Verejného obstarávania sa môže zúčastniť hospodársky subjekt, ktorý spĺňa

taxatívne určené podmienky účasti týkajúce sa osobného postavenia podľa § 32 ods. 1 zákona. Uchádzač preukáže splnenie podmienok účasti týkajúcich sa osobného postavenia podľa § 32 ods. 1 zákona, dokladmi podľa § 32 ods. 2, resp. podľa § 32 ods. 4 a 5 zákona.

Súčasne sa požaduje trestná bezúhonnosť právnickej osoby, podľa zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov.

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 ods. 1 zákona. Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona.

Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

Doklady, ktoré sa nepredkladajú:

1. V prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona výpisom z Obchodného registra Slovenskej republiky alebo výpisom zo Živnostenského registra Slovenskej republiky, záujemca/uchádzač nie je povinný v zmysle § 32 ods. 3 zákona tieto doklady predkladať verejnému obstarávateľovi, a to z dôvodu použitia údajov z informačných systémov verejnej správy.

2. S ohľadom na to, že z technických dôvodov nie je možné získať údaje alebo výpisy z informačných systémov Generálnej prokuratúry, predkladá záujemca/uchádzač doklady podľa § 32 ods. 1 a) zákona vo forme skenu dokumentu/ov - výpisu z registra trestov, ktorý bol vydaný v listinnej podobe a to v súlade s ustanovením § 1 ods. 6 zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).

**2. Finančné a ekonomické postavenie podľa § 33 ods. 1 písm. d) zákona**

Podmienky účasti vo verejnom obstarávaní týkajúce sa finančného a ekonomického postavenia podľa § 33 ods. 1 písm. d) zákona:

**Minimálna požadovaná úroveň štandardov**

Verejný obstarávateľ požaduje predloženie prehľadu o dosiahnutom obrate, podpísaného uchádzačom, jeho štatutárnym orgánom alebo iným oprávneným zástupcom uchádzača, ktorý je oprávnený konať v mene uchádzača v záväzkových vzťahoch, v ktorom uchádzač preukáže objem dosiahnutého obratu za posledné tri hospodárske roky, resp. roky, za ktoré sú dostupné v závislosti od vzniku alebo začatia prevádzkovania činnosti, v min. výške 4 000 000 EUR v súhrne za všetky požadované hospodárske roky.

Prehľad o dosiahnutom obrate uchádzač podloží výkazmi ziskov a strát alebo výkazmi o príjmoch a výdavkoch za posledné tri hospodárske roky, resp. roky, za ktoré sú dostupné v závislosti od vzniku alebo začatia prevádzkovania činnosti.

V prípade ak sa účtovné závierky uchádzača nachádzajú vo verejnej časti registra účtovných závierok, ktorý je zverejnený na stránke [www.registeruz.sk](http://www.registeruz.sk), verejný obstarávateľ bude akceptovať predloženie dokladu, v ktorom bude uvedený odkaz na takto zverejnené účtovné závierky uchádzača.

V prípade, že doklady predkladá uchádzač so sídlom mimo územia Slovenskej republiky, musí predložiť doklady ekvivalentné k výkazu ziskov a strát alebo výkazu o príjmoch a výdavkoch, ktorými preukazuje splnenie podmienok účasti v pôvodnom jazyku a súčasne musia byť úradne preložené do slovenského jazyka, okrem dokladov predložených v českom jazyku. V prípade zistenia rozdielov v obsahu dokladov predložených v pôvodnom jazyku a preložených dokladov v slovenskom jazyku, je rozhodujúci úradný preklad v slovenskom jazyku.

Ak uchádzač so sídlom mimo Slovenskej republiky z objektívnych dôvodov nevie predložiť takto overené doklady, predloží o tejto skutočnosti čestné vyhlásenie aj s uvedením objektívneho dôvodu, v ktorom bude zároveň uvedená aj výška obratu za príslušné hospodárske roky.

Na vyčíslenie uvedených obratov sa pri prepočte inej meny na menu euro použije kurz Európskej centrálnej banky platný v deň odoslania oznámenia o vyhlásení verejného obstarávania na uverejnenie v Úradnom vestníku EÚ.

V prípade, že uchádzač využije na preukázanie finančného a ekonomického postavenia finančné zdroje inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej zdrojmi mieni preukázať svoje finančné a ekonomické postavenie, že táto osoba poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia musí preukázať splnenie podmienky účasti týkajúce sa osobného postavenia okrem § 32 ods. 1 písm. e) zákona a nesmú u nej existovať dôvody na vylúčenie podľa § 40 ods. 6 písm. a) až f) a ods. 7 zákona.

V zmysle § 33 ods. 3 zákona, verejný obstarávateľ požaduje, aby uchádzač a iná osoba, ktorej zdroje majú byť použité na preukázanie finančného a ekonomického postavenia, zodpovedali za plnenie zmluvy spoločne.

V prípade uchádzača, ktorého tvorí skupina dodávateľov zúčastnená na verejnom obstarávaní, požaduje sa preukázanie splnenia podmienok účasti podľa tohto bodu súťažných podkladov za všetkých členov skupiny spoločne.

Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich postavenie podľa § 33 zákona musí byť zrejmé splnenie minimálnych úrovní požadovaných verejným obstarávateľom a rovnako musí byť zrejmé, že preukazovanie sa týka osoby uchádzača.

Uchádzač môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 zákona, spĺňajúcim náležitosti podľa § 39 ods. 2 zákona, pričom ak uchádzač preukazuje finančné a ekonomické postavenie prostredníctvom inej osoby/osôb, JED predloží za svoju osobu a za každú z osôb, ktorých zdroje využíva.

V prípade, že uchádzača tvorí skupina dodávateľov, uchádzač vyplní a predloží JED s požadovanými informáciami za každého člena skupiny dodávateľov.

**3. Technická a odborná spôsobilosť podľa § 34 zákona**

Podmienky účasti uchádzačov vo verejnom obstarávaní týkajúce sa technickej spôsobilosti a odbornej spôsobilosti podľa § 34 zákona.

**Uchádzač preukazuje technickú spôsobilosť a odbornú spôsobilosť:**

**3.1. podľa § 34 ods.1 písm. a) zákona** verejný obstarávateľ požaduje predložiť zoznamom poskytnutých služieb za predchádzajúce tri roky (36 mesiacov) od vyhlásenia verejného obstarávania (ďalej len "rozhodné obdobie"), s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona. Za vyhlásenie verejného obstarávania sa považuje zverejnenie oznámenia o vyhlásení verejného obstarávania v Úradnom vestníku EÚ.

### Minimálna požadovaná úroveň štandardov:

Zoznamom poskytnutých služieb musí uchádzač preukázať, že za rozhodné obdobie poskytol služby rovnakého alebo podobného charakteru ako je predmet zákazky t.j. ich predmetom bolo poskytnutie min. nasledujúcich činností súvisiacich s technickou asistenciou pri voľbách a/alebo referendách: koordinačné a riadiace činnosti podľa požiadaviek odberateľa/objednávateľa súvisiace s predmetom zákazky/plnenia, zber podkladov pre tlač, práce súvisiace s prípravou tlačových podkladov, kompletné tlačiarenské služby, knihárske a baliace práce, logistika a jej manažment, vrátane služieb súvisiacich s dopravou a distribúciou tlačovín podľa požiadaviek odberateľa/objednávateľa), v celkovom minimálnom objeme 750 000, 00 EUR bez DPH.

Zo zoznamu poskytnutých služieb predloženého uchádzačom, musia vyplývať vyššie uvedené požiadavky, a to tak po formálnej ako aj obsahovej stránke (najmä: názov/obchodné meno, sídlo/miesto podnikania odberateľa, predmet zmluvy/plnenia - stručný opis predmetu plnenia, hodnota tovaru v EUR bez DPH, skutočná lehota dodania, kontaktná osoba za odberateľa - meno, priezvisko, pozícia, aktuálne telefónne číslo, e-mail za účelom prípadného overenia predkladaných informácií).

Ak odberateľom bol verejný obstarávateľ alebo obstarávateľ podľa tohto zákona, súčasťou zoznamu dodávok tovaru musia byť referencia/referencie alebo ekvivalentný/ekvivalentné doklad/doklady v súlade so zákonom.

**3.2. podľa § 34 ods.1 písm. m) zákona:**

Verejný obstarávateľ požaduje predložiť vzorky tovarov, ktoré má uchádzač v rámci plnenia Rámcovej dohody dodať a to v súlade s technickou špecifikáciou uvedenej v prílohe č. 1 – Opis predmetu zákazky súťažných podkladov nasledovne:

* + 1. Obálka na hlasovanie (špecifikácia položky B.I.1 je uvedená v prílohe č. 1.B – Opis predmetu zákazky – Technická asistencia pri zabezpečení obálok na hlasovanie týchto súťažných podkladov).
		2. Obálka na hlasovanie (špecifikácia položky B.II.2 je uvedená v prílohe č. 1.B – Opis predmetu zákazky – Technická asistencia pri zabezpečení obálok na hlasovanie týchto súťažných podkladov).
		3. Obálka do cudziny s nápisom „VOĽBA POŠTOU“ (špecifikácia položky B.I.2 je uvedená v prílohe č. 1.B – Opis predmetu zákazky – Technická asistencia pri zabezpečení obálok na hlasovanie týchto súťažných podkladov)
		4. Návratná obálka s nápisom „VOĽBA POŠTOU“ a uvedením adresy: Ministerstvo vnútra Slovenskej republiky, Sekcia verejnej správy, Odbor volieb, referenda a politických strán, Drieňová 22, 826 86 Bratislava, Slovak republic (špecifikácia položky B.I.3 je uvedená v prílohe č. 1.B – Opis predmetu zákazky – Technická asistencia pri zabezpečení obálok na hlasovanie týchto súťažných podkladov).
		5. Návratná obálka s nápisom „VOĽBA POŠTOU“ a vyznačením miesta pre adresu obecného úradu (špecifikácia položky B.I.4 je uvedená v prílohe č. 1.B – Opis predmetu zákazky – Technická asistencia pri zabezpečení obálok na hlasovanie týchto súťažných podkladov).
		6. Volebná schránka veľká (špecifikácia položky C.I.1 je uvedená v prílohe č. 1.C – Opis predmetu zákazky – Technická asistencia pri zabezpečení kartónových produktov týchto súťažných podkladov).
		7. Horné veko volebnej schránky s otvorom na vkladanie obálok formátu A5 (špecifikácia položky C.I.2 je uvedená v prílohe č. 1.C – Opis predmetu zákazky – Technická asistencia pri zabezpečení kartónových produktov týchto súťažných podkladov).
		8. Spodné veko volebnej schránky (špecifikácia položky C.I.3 je uvedená v prílohe č. 1.C – Opis predmetu zákazky – Technická asistencia pri zabezpečení kartónových produktov týchto súťažných podkladov).
		9. Volebná schránka malá – prenosná (špecifikácia položky C.I.4 je uvedená v prílohe č. 1.C – Opis predmetu zákazky – Technická asistencia pri zabezpečení kartónových produktov týchto súťažných podkladov).
		10. Zástena kónického tvaru použiteľná položením na stôl vo volebnej miestnosti (špecifikácia položky C.I.5 je uvedená v prílohe č. 1.C – Opis predmetu zákazky – Technická asistencia pri zabezpečení kartónových produktov týchto súťažných podkladov).
		11. Schránka na odkladanie nepoužitých hlasovacích lístkov s uzatvárateľným dnom (špecifikácia položky C.I.6 je uvedená v prílohe č. 1.C – Opis predmetu zákazky – Technická asistencia pri zabezpečení kartónových produktov týchto súťažných podkladov).
		12. Horné veko schránky na odkladanie nepoužitých hlasovacích lístkov s otvorom na vkladanie papierov formátu A4 (špecifikácia položky C.I.7 je uvedená v prílohe č. 1.C – Opis predmetu zákazky – Technická asistencia pri zabezpečení kartónových produktov týchto súťažných podkladov).
		13. Samolepiaca páska v kotúčoch (špecifikácia položky C.I.8 je uvedená v prílohe č. 1C– Opis predmetu zákazky – Technická asistencia pri zabezpečení kartónových produktov týchto súťažných podkladov).
		14. Hlasovací preukaz (špecifikácia položky A.I.1 je uvedená v prílohe č. 1.A – Opis predmetu zákazky – Technická asistencia pri zabezpečení volebných tlačovín týchto súťažných podkladov).
		15. Hlasovací lístok (špecifikácia položky A.I.8 je uvedená v prílohe č. 1.A – Opis predmetu zákazky – Technická asistencia pri zabezpečení volebných tlačovín týchto súťažných podkladov).
		16. Hlasovací lístok pre voľby do zastupiteľstva samosprávneho kraja (špecifikácia položky A.II.10 je uvedená v prílohe č. 1.A – Opis predmetu zákazky – Technická asistencia pri zabezpečení volebných tlačovín týchto súťažných podkladov).

Vzorky sa predkladajúv uzavretom, prípadne zapečatenom obale, zabezpečenom proti nežiaducemu otvoreniu a na ktorom budú uvedené nasledovné údaje:

- adresa Verejného obstarávateľa (Objednávateľa): Ministerstvo vnútra Slovenskej republiky, Odbor verejného obstarávania, Pribinova 2, 812 72 Bratislava,

- obchodné meno a sídlo, resp. miesto podnikania uchádzača alebo obchodné mená a sídla, resp. miesta podnikania všetkých členov skupiny dodávateľov,

- označenie „VEREJNÁ SÚŤAŽ – NEOTVÁRAŤ“,

- označenie heslom súťaže „Zabezpečenie technickej asistencie pri voľbách na území Slovenskej republiky - vzorky“

**V súlade s ustanovením § 20 ods. 7 písm. d) zákona je vzorky potrebné doručiť v lehote na predkladanie ponúk na adresu: Ministerstvo vnútra Slovenskej republiky, Pribinova 2, 812 72 Bratislava. V prípade osobného doručenia v pracovných dňoch v čase od 08:30 do 15:00 hod.**

V prípade, že uchádzač využije na preukázanie technickej spôsobilosti alebo odbornej spôsobilosti technické alebo odborné kapacity inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení rámcovej dohody bude skutočne používať kapacity osoby, ktorej spôsobilosť využíva na preukázanie technickej alebo odbornej spôsobilosti. Túto skutočnosť preukáže uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona; oprávnenie poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté.

Uchádzač môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 zákona, spĺňajúcim náležitosti podľa § 39 ods. 2 zákona, pričom ak uchádzač preukazuje technickú alebo odbornú spôsobilosť prostredníctvom inej osoby/osôb, JED predloží za svoju osobu a za každú z osôb, ktorých zdroje a/alebo kapacity využíva.

V prípade, že uchádzača tvorí skupina dodávateľov, uchádzač vyplní a predloží JED s požadovanými informáciami za každého člena skupiny dodávateľov.